pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.สมชาย ลงพื้นที่นครสวรรค์เยี่ยมชมบริษัทเอ็นไวรอนเม็นท์พัลพ์แอนด์เปเปอร์ จำกัด โรงงานผลิตเยื่อกระดาษฟอกขาวและผลิตภัณฑ์จากชานอ้อย
วันอังคารที่ 12 มิถุนายน 2561
รมต.สมชาย ลงพื้นที่นครสวรรค์เยี่ยมชมบริษัทเอ็นไวรอนเม็นท์พัลพ์แอนด์เปเปอร์ จํากัด โรงงานผลิตเยื่อกระดาษฟอกขาวและผลิตภัณฑ์จากชานอ้อย
รมต.สมชาย ลงพื้นที่นครสวรรค์เยี่ยมชมบริษัทเอ็นไวรอนเม็นท์พัลพ์แอนด์เปเปอร์ จํากัด โรงงานผลิตเยื่อกระดาษฟอกขาวและผลิตภัณฑ์จากชานอ้อย
จ.นครสวรรค์ : เมื่อวันที่ 11 มิถุนายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม พร้อมด้วยผู้บริหารระดับสูงกระทรวงอุตสาหกรรม ลงพื้นที่เยี่ยมชม บริษัทเอ็นไวรอนเม็นท์พัลพ์แอนด์เปเปอร์ จํากัด
โดยมี นายประพันธ์ ศิริวิริยะกุล ประธานเจ้าหน้าที่บริหารกลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จํากัด (มหาชน) และคณะผู้บริหารให้การต้อนรับ
บริษัท เอ็นไวรอนเม็นท์ พัลพ์แอนด์เปเปอร์ จํากัด เป็นบริษัทผลิตและจัดจําหน่าย เยื่อกระดาษฟอกขาวจากชานอ้อย และบรรจุภัณฑ์ที่ผลิตจากเยื่อชานอ้อย โดยผลิตภัณฑ์ฯดังกล่าว เป็นผลิตภัณฑ์ที่ได้จากการนําชานอ้อย ที่เหลือจากการผลิตน้ําตาลทรายจาก มาพัฒนาและใช้ประโยชน์ ซึ่งถือเป็นหนึ่งในโครงการ Bio Complex เพื่อพัฒนาเศรษฐกิจชีวภาพที่สําคัญ เพราะเป็นการรักษาสิ่งแวดล้อม และเป็นประโยชน์ทั้งในระดับชุมชนและระดับประเทศ
นอกจากนี้ กลุ่มบริษัทฯ ยังได้มีโครงการผลิตเอทานอล จากอ้อยจํานวนกว่า 2.4 ล้านตันต่อปี
สามารถนําไปต่อยอดเป็นผลิตภัณฑ์ชีวภาพอื่นๆได้ และใช้เป็นเชื้อเพลิงในการผลิตไอน้ําและไฟฟ้าสําหรับใช้ในโครงการและขายในพื้นที่บริเวณใกล้เคียงได้อีกด้วย
รัฐบาลไทย-ข่าวทำเนียบรัฐบาล-คปภ. ลงพื้นที่จังหวัดร้อยเอ็ด ตรวจแบงค์ขายประกัน
วันอังคารที่ 4 กรกฎาคม 2560
คปภ. ลงพื้นที่จังหวัดร้อยเอ็ด ตรวจแบงค์ขายประกัน
คปภ. ตรวจธนาคารพาณิชย์หลายแห่ง ในพื้นที่อําเภอเมือง จังหวัดร้อยเอ็ด เพื่อติดตามการปฏิบัติตามประกาศ คปภ. เกี่ยวกับการขายผลิตภัณฑ์ประกันภัยผ่านธนาคารพาณิชย์
ดร.สุทธิพล ทวีชัยการ เลขาธิการ คณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า เมื่อวันที่ 3 กรกฎาคม 2560 ตนและคณะผู้บริหารระดับสูงจากส่วนกลาง ร่วมกับผู้อํานวยการภาค 5 ผู้อํานวยการ สํานักงาน คปภ. จังหวัดร้อยเอ็ดและเจ้าหน้าที่ในสังกัด สํานักงาน คปภ. ภาค 5 ได้ร่วมกันเข้าตรวจธนาคารพาณิชย์หลายแห่ง ในพื้นที่อําเภอเมือง จังหวัดร้อยเอ็ด เพื่อติดตามการปฏิบัติตามประกาศ คปภ. เกี่ยวกับการขายผลิตภัณฑ์ประกันภัยผ่านธนาคารพาณิชย์
ซึ่งทาง สํานักงาน คปภ. ได้ตรวจติดตามอย่างต่อเนื่องเพื่อให้การบังคับใช้กฎหมายเกิดประสิทธิภาพและเพื่อคุ้มครองสิทธิประโยชน์ให้กับประชาชน จากการตรวจติดตามครั้งนี้พบว่ามีประเด็นที่หมิ่นเหม่ต่อการไม่สอดคล้องกับประกาศ คปภ. ดังกล่าว เช่น แบบฟอร์มใบสมัครบัตรเดบิทที่มีบริการประกันภัยไม่ได้ระบุค่าเบี้ยประกันแยกจากค่าธรรมเนียมบัตร ซึ่งอาจทําให้ผู้บริโภคสับสน พนักงานธนาคารที่เสนอขายประกันวินาศภัย แสดงใบอนุญาตนายหน้าหมดอายุ แม้ในวันที่เข้าตรวจจะไม่พบว่ามีการขายผลิตภัณฑ์ประกันภัย และมีการชี้แจงว่าได้ต่อใบอนุญาตแล้ว แต่ก็ไม่สามารถนําหลักฐานมาแสดงได้ นอกจากนี้บางธนาคารไม่มีป้ายแบ่งโซนการเสนอขายประกันให้ชัดเจน โดยใช้ป้ายระบุคํากว้างๆว่า "บริการทางการเงิน"ทําให้ประชาชนเกิดความสับสน อีกทั้งยังพบว่าเอกสารแนะนําผลิตภัณฑ์และแบบฟอร์มใบสมัครฯของบางธนาคารไม่ชัดเจน ทําให้ลูกค้าอาจเกิดความสับสนและไม่ทราบว่าผลิตภัณฑ์ที่ตนซื้อเป็นผลิตภัณฑ์ประกันภัย รวมทั้งประเด็นที่ เลขาธิการ คปภ. มีข้อห่วงใยและได้กําชับให้มีการตรวจติดตามเพิ่มเติมเพื่อจะได้มีการแก้ไขให้เกิดความชัดเจนโดยเร็วคือการที่ธนาคารแห่งหนึ่งมีการให้บริการประกันภัยร่วมกับบัญชีเงินฝาก โดยมีการหักค่าดอกเบี้ยเงินฝากในกรณีที่มีบริการประกันภัยดังกล่าว แม้ทางธนาคารจะชี้แจงว่ามิใช่เป็นเบี้ยประกันภัย แต่เมื่อพิจารณาแล้วการหักดอกเบี้ยในกรณีนี้ก็สุ่มเสี่ยงต่อการถูกมองว่าเป็นการหักดอกเบี้ยเงินฝากเพื่อนํามาชําระเป็นค่าเบี้ยประกันภัยโดยที่ไม่ได้แจ้งลูกค้าว่ามีการชําระเบี้ยประกันภัย และไม่มีรายละเอียดที่ชัดเจนในเรื่องนี้ จึงหมิ่นเหม่ต่อการฝ่าฝืนประกาศของคปภ.
เบื้องต้น เลขาธิการ คปภ. ได้แจ้งให้ทางสาขาธนาคารดังกล่าวรีบปรับปรุงเพื่อไม่ให้เกิดความสับสนแก่ประชาชนผู้ใช้บริการ พร้อมกับกําชับทาง สํานักงาน คปภ. ภาค 5 และสํานักงาน คปภ. จังหวัดร้อยเอ็ดให้กลับมาตรวจติดตามบังคับใช้กฎหมายอย่างจริงจังเพื่อคุ้มครองสิทธิประโยชน์แก่ประชาชนให้เกิดประสิทธิภาพ รวมทั้งให้ทํารายงานผลการตรวจธนาคารในครั้งนี้อย่างเป็นระบบอีกด้วย ซึ่งจะได้รีบนําประเด็นข้อห่วงใยไปหารือกับสมาคมธนาคารไทยเพื่อให้มีการปรับปรุงโดยเร่งด่วนต่อไป
รัฐบาลไทย-ข่าวทำเนียบรัฐบาล-“บิ๊กอู๋”ลงพื้นที่ด่านหนองคาย ปรับระบบศูนย์แรกรับเข้าทำงานฯ ยึด สะดวก คล่องตัว
วันศุกร์ที่ 15 ธันวาคม 2560
“บิ๊กอู๋”ลงพื้นที่ด่านหนองคาย ปรับระบบศูนย์แรกรับเข้าทํางานฯ ยึด สะดวก คล่องตัว
รมว.แรงงาน พร้อมด้วย ปลัดแรงงาน และ อธิบดีจัดหางาน ลงพื้นที่ตรวจเยี่ยมการดําเนินงานของศูนย์แรกรับเข้าทํางานและสิ้นสุดการจ้าง จ.หนองคาย กําชับ จนท.ปรับปรุงระบบการทํางานของศูนย์ฯ ให้มีประสิทธิภาพ อํานวยความสะดวกนายจ้าง แรงงานต่างด้าว เกิดความคล่องตัว
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และ นายอนุรักษ์ ทศรัตน์ อธิบดีกรมการจัดหางาน ลงพื้นที่ตรวจเยี่ยมการดําเนินงานของศูนย์แรกรับเข้าทํางานและสิ้นสุดการจ้าง ตั้งอยู่เลขที่ ๑๖๕/๑ ตําบลมีชัย อําเภอเมือง จังหวัดหนองคาย โดยรัฐมนตรีว่าการกระทรวงแรงงาน ได้กําชับให้กรมการจัดหางานเป็นเจ้าภาพหลักปรับปรุงระบบการทํางานให้มีประสิทธิภาพเพื่ออํานวยความสะดวกแก่นายจ้างและแรงงานต่างด้าวให้เกิดความคล่องตัวมากยิ่งขึ้น โดยจะต้องให้เห็นผลเป็นรูปธรรมและเกิดความชัดเจน ทั้งนี้ ภายใน 2 สัปดาห์ พล.ต.อ.อดุลย์ฯจะติดตามความก้าวหน้าการดําเนินงานอีกครั้ง
สําหรับศูนย์ฯ ดังกล่าวจะมีหน้าที่อบรมเกี่ยวกับการทํางาน การใช้ชีวิตในประเทศไทยแก่แรงงานต่างด้าว เป็นศูนย์ตรวจสอบคัดกรองแรงงานก่อนอนุญาตให้เดินทางเข้ามาทํางานในประเทศไทย ป้องกันปัญหาการค้ามนุษย์ เป็นศูนย์พักรอแรงงานต่างด้าวเดินทางเข้ามา กรณีนายจ้างมารับเพื่อเดินทางไปทํางานและกลับประเทศ กรณีสิ้นสุดการจ้าง นอกจากนี้ ยังเป็นศูนย์ที่สามารถตรวจสอบและขอรับสิทธิที่แรงงานพึงได้รับก่อนเดินทางกลับประเทศ รวมทั้งเป็นศูนย์ประสานงานระหว่างนายจ้างและแรงงานต่างด้าว และเป็นสถานที่ออกใบอนุญาตทํางาน (E-Work Permit) อีกด้วย โดยแรงงานที่เข้ารับการอบรมที่ศูนย์ฯ จะได้รู้ถึงสิทธิ ค่าจ้าง สัญญาจ้าง สวัสดิการ การปฏิบัติตัวเมื่ออยู่ในประเทศไทย รวมถึงขั้นตอนการขอรับความช่วยเหลือเมื่อเกิดปัญหาต่างๆ ขึ้น ซึ่งการอบรมแต่ละครั้งจะใช้เวลาประมาณ 3 - 6 ชั่วโมง โดยไม่เสียค่าใช้จ่ายแต่อย่างใด
ทั้งนี้ จากข้อมูลของกรมการจัดหางาน พบว่า ผลการดําเนินงานของศูนย์ฯ ตั้งแต่วันที่ 19 ก.ย. 59 - 30 พ.ย.60 สามารถอบรมแรงงานต่างด้าวสัญชาติลาวแล้ว จํานวน 46,393 คน นายจ้าง 19,309 ราย ตั้งแต่ พ.ค. – พ.ย.60 แรงงานได้รับบัตร E-Work Permit แล้วจํานวน 35,111 คน ตั้งแต่ 29 ก.ย.59 - 30 พ.ย.60 ด่านพรมแดนที่แรงงานสัญชาติลาวข้ามมามากที่สุด 4 อันดับ คือ ด่านหนองคาย 7,540 คน ด่านอุบลราชธานี 415 คน ด่านมุกดาหาร 245 คน และด่านนครพนม 83 คน ตามลําดับ
---------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
15 ธันวาคม 2560
รัฐบาลไทย-ข่าวทำเนียบรัฐบาล-ททท.ชี้แจง กรณีข่าวข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
วันพฤหัสบดีที่ 19 เมษายน 2561
ททท.ชี้แจง กรณีข่าวข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
ททท.ชี้แจง กรณีข่าวข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
นายยุทธศักดิ์ สุภสร ผู้ว่าการการท่องเที่ยวแห่งประเทศไทย ชี้แจงประเด็นกรณีเว็บไซต์สถานีโทรทัศน์ Thai PBS เสนอข่าวข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ ดังนี้
จากกรณีที่ สํานักข่าวบีบีซี ได้เผยแพร่สกู๊ปพิเศษ ผ่านเพจเฟซบุ๊ก BBC News ที่ได้ส่งทีมงานลงพื้นที่ตลาดร่มหุบ จ.สมุทรสงคราม ที่เป็นสถานที่ท่องเที่ยวชื่อดังของเมืองไทย และได้รับความนิยมจากนักท่องเที่ยวต่างชาติเป็นจํานวนมากที่เข้ามารอถ่ายรูปในขณะที่รถไฟมา พ่อค้าแม่ค้าในบริเวณนั้นก็จะหุบร่มหลบ และยังถูกยกว่าเป็นอันซีนไทยแลนด์อีกแห่งหนึ่ง โดยคลิปมีความยาว 1 นาที 36 วินาที มีการถ่ายทําทั้งบนตัวรถไฟ และตั้งกล้องอยู่บริเวณตลาดร่มหุบเมื่อรถไฟมาถึง และชาวต่างชาติเข้ามาแสดงความคิดเห็นมากมาย แต่มี 1 คอมเมนต์ได้วิจารณ์ จนกลายเป็นประเด็นที่กําลังถูกพูดถึง สรุปใจความได้ว่า "ใครจะกินของพวกนี้ลง นี่เป็นตัวอย่างสุดคลาสสิกที่พวกเขาคิดว่านักท่องเที่ยวมาดูความอเมสซิ่ง แต่ความจริงอยากเห็นสถานที่อันสกปรกที่มีอยู่จริงต่างหาก" นั้น
เมื่อวันที่ 7 เมษายน ที่ผ่านมา การท่องเที่ยวแห่งประเทศไทย (ททท.) สํานักงานสมุทรสงคราม ได้ลงพื้นที่ตลาดร่มหุบ พบว่า ยังคงมีนักท่องเที่ยวทั้งชาวไทยและต่างชาติยังคงเดินทางมาชมบรรยากาศตลาดร่มหุบและชมรถไฟวิ่งผ่านตลาดร่มหุบ โดยนักท่องเที่ยวส่วนใหญ่เป็นชาวจีนและเอเชีย รวมทั้งนักท่องเที่ยวชาวยุโรป ที่เดินทางมาถ่ายรูปและเซลฟี่กับสถานีรถไฟแม่กลอง และในโอกาสนี้ ได้เข้าพบ นายพัฒนา วงศ์มุจรินทร์ นายสถานีรถไฟแม่กลอง เพื่อสอบถามถึงกรณีข่าวที่เผยแพร่ในสื่อโซเชียลและร่วมหารือแนวทางการแก้ไขปัญหาดังกล่าว
นายพัฒนา วงศ์มุจรินทร์ นายสถานีรถไฟแม่กลอง กล่าวว่า ทางการรถไฟไม่มีนโยบายเปิดให้เป็นตลาด แต่เนื่องจากตลาดร่มหุบเป็นวิถีชุมชนที่ค้าขายดั้งเดิมมานาน ชาวต่างชาติโดยเฉพาะชาติตะวันตก คงไม่เข้าใจในวิถีชุมชนของคนไทย จึงคิดว่าเป็นสิ่งสกปรก นักท่องเที่ยวชาวตะวันตกส่วนใหญ่ที่เดินทางมาตลาดร่มหุบจะมาเพื่อถ่ายรูปแล้วเดินทางกลับ ส่วนนักท่องเที่ยวชาวเอเชีย เช่น ชาวจีน จะเลือกซื้อผลไม้ตามฤดูกาล ซื้ออาหารและเครื่องดื่มโดยเฉพาะมะพร้าวน้ําหอม ซึ่งเป็นการอุดหนุนชาวบ้าน ไม่มีการพูดถึงเรื่องของความสะอาด อาจเป็นเพราะนักท่องเที่ยวชาวเอเชียมีความเข้าใจในวัฒนธรรมท้องถิ่นของสมุทรสงคราม และมองว่าเป็นวิถีชีวิตของชาวบ้านที่ประกอบอาชีพค้าขาย
อย่างไรก็ดี แนวทางการแก้ไขเรื่องดังกล่าวนั้น การรถไฟแห่งประเทศไทยได้เรียกพ่อค้าแม่ค้าที่ขายสินค้าบริเวณทางรถไฟมาประชุม และมีนโยบายให้ผู้ประกอบการบริหารจัดการเก็บขยะและช่วยกันรักษาความสะอาดในพื้นที่ของตนเองให้มากขึ้น และให้บริษัททัวร์และไกด์นําเที่ยวแจ้งนักท่องเที่ยวและช่วยกันจัดการกับขยะที่เกิดจากนักท่องเที่ยวของบริษัททัวร์ ทั้งนี้ นายคันฉัตร ตันเสถียร ผู้ว่าราชการจังหวัดสมุทรสงคราม จะเรียกประชุมผู้มีส่วนเกี่ยวข้องเข้าประชุมเกี่ยวกับกรณีดังกล่าวในวันจันทร์ที่ 9 เมษายน 2561 ณ ศาลากลางจังหวัดสมุทรสงคราม โดยจะนําหลักเกณฑ์มาตรฐานตลาดสะอาด ตามแนวทางของกระทรวงสาธารณสุข มาเป็นแนวทางในการบริหารจัดการและประเมินผลเพื่อพัฒนาตลาดสะอาดให้ได้มาตรฐานเพื่อความยั่งยืนต่อไป สําหรับกลุ่มนักท่องเที่ยวที่นิยมเดินทางมาชมตลาดร่มหุบ ประกอบด้วย นักท่องเที่ยวชาวจีน ญี่ปุ่น เกาหลี ไต้หวัน และนักท่องเที่ยวชาวยุโรป เช่น อังกฤษ ฝรั่งเศส อเมริกา เยอรมัน เป็นต้น
---------------------------
รัฐบาลไทย-ข่าวทำเนียบรัฐบาล-เอกอัครราชทูต ณ กรุงออสโล และข้าราชการสถานเอกอัครราชทูตฯ ได้หารือกับผู้แทนสมาคม/ชุมชนไทย 7 แห่งในนอร์เวย์ และไอซ์แลนด์ผ่านระบบทางไกล [กระทรวงการต่างประเทศ]
วันพฤหัสบดีที่ 30 เมษายน 2563
เอกอัครราชทูต ณ กรุงออสโล และข้าราชการสถานเอกอัครราชทูตฯ ได้หารือกับผู้แทนสมาคม/ชุมชนไทย 7 แห่งในนอร์เวย์ และไอซ์แลนด์ผ่านระบบทางไกล [กระทรวงการต่างประเทศ]
เอกอัครราชทูต ณ กรุงออสโล และข้าราชการสถานเอกอัครราชทูตฯ ได้หารือกับผู้แทนสมาคม/ชุมชนไทย 7 แห่งในนอร์เวย์ และไอซ์แลนด์ผ่านระบบทางไกล เพื่อสอบถามถึงสภาพชีวิตความเป็นอยู่ และผลกระทบที่ชุมชนไทยได้รับจากสถานการณ์โควิด-19
วันนี้ (29 เม.ย. 2563) นางสาวกานติมน รักษาเกียรติ เอกอัครราชทูต ณ กรุงออสโล และข้าราชการสถานเอกอัครราชทูตฯ ได้หารือผ่านระบบทางไกล (VDO Conference) กับผู้แทนสมาคม/ชุมชนไทย 7 แห่งในนอร์เวย์ และไอซ์แลนด์ ได้แก่ กรุงออสโล เมืองมอส เมืองเบอร์เก้น เมืองทรอนไฮม์ เมืองสตาวังเงอร์ หมู่เกาะสวาลบาร์ด และกรุงเรคยาวิก เพื่อสอบถามสภาพชีวิตความเป็นอยู่ และผลกระทบที่ชุมชนไทยได้รับจากสถานการณ์โควิด-19 รวมทั้งรับฟังข้อเสนอแนะต่างๆ ที่สถานเอกอัครราชทูตฯ จะสามารถให้ความช่วยเหลือดูแลได้
สถานเอกอัครราชทูตฯ ยินดีที่ได้รับทราบว่า ในภาพรวม ชุมชนไทยในนอร์เวย์ และไอซ์แลนด์ มีสุขภาพแข็งแรงและจิตใจเข้มเเข็งและให้ความช่วยเหลือเกื้อกูลกันเป็นอย่างดีอย่างไรก็ดี สําหรับประเด็นและข้อห่วงกังวลต่างๆ ที่เกี่ยวข้องกับสถานการณ์โควิด-19 สถานเอกอัครราชทูตฯ จะพยายามหาทางให้ความช่วยเหลืออย่างเต็มความสามารถ และขอเป็นกําลังใจให้พี่น้องคนไทยทุกคน
รัฐบาลไทย-ข่าวทำเนียบรัฐบาล-สำนักงานสลากฯ จัดทำบัตรผู้ซื้อ – จองล่วงหน้าฯ หวังช่วยผู้ค้าตัวจริงได้แสดงตัวตนและมีความน่าเชื่อถือในการจำหน่ายสลากฯ มากขึ้น
วันจันทร์ที่ 4 มีนาคม 2562
สํานักงานสลากฯ จัดทําบัตรผู้ซื้อ – จองล่วงหน้าฯ หวังช่วยผู้ค้าตัวจริงได้แสดงตัวตนและมีความน่าเชื่อถือในการจําหน่ายสลากฯ มากขึ้น
สืบเนื่องจากการที่สํานักงานสลากกินแบ่งรัฐบาล ได้ดําเนินนโยบายในการแก้ไขปัญหาสลากเกินราคา โดยการจัดทําสลากรวมชุด 2 ใบ แบบคละเลข จัดสรรในระบบซื้อ-จองล่วงหน้าสลากกินแบ่งรัฐบาล เริ่มตั้งแต่งวดวันที่ 1 มีนาคม 2562
สืบเนื่องจากการที่สํานักงานสลากกินแบ่งรัฐบาล ได้ดําเนินนโยบายในการแก้ไขปัญหาสลากเกินราคา โดยการจัดทําสลากรวมชุด 2 ใบ แบบคละเลข จัดสรรในระบบซื้อ-จองล่วงหน้าสลากกินแบ่งรัฐบาล เริ่มตั้งแต่งวดวันที่ 1 มีนาคม 2562 และได้มีการเชิญกลุ่มผู้ซื้อ-จองล่วงหน้าสลากกินแบ่งรัฐบาล ที่มีความถี่ในการทํารายการ สม่ําเสมอ และเป็นผู้ที่รับสลากในพื้นที่ไปรษณีย์ในเขตกรุงเทพมหานครและจังหวัดใกล้เคียงกว่า 500 ราย มารับฟังรายละเอียดดังกล่าวเมื่อวันที่ 12 กุมภาพันธ์ ที่ผ่านมา และได้มีการเตรียมจัดทําบัตรประจําตัวผู้ซื้อ-จองล่วงหน้าสลากกินแบ่งรัฐบาล เพื่อเป็นการแสดงตัวตนของผู้จําหน่ายสลากด้วยนั้น
วันนี้ (4 มีนาคม 2562) พ.ต.อ.บุญส่ง จันทรีศรี ผู้อํานวยการสํานักงานสลากกินแบ่งรัฐบาล ได้กล่าวถึงความคืบหน้าของการจัดทําบัตรประจําตัวผู้ซื้อ-จองล่วงหน้าฯ ว่า ขณะนี้ สํานักงานฯ ได้จัดทําบัตรประจําตัว ให้กับผู้ซื้อ-จองล่วงหน้าสลากกินแบ่งรัฐบาล กว่า 100,000 ราย เพื่อใช้ในการแสดงตนว่าเป็นผู้ซื้อ-จองสลาก กินแบ่งรัฐบาล นํามาจําหน่ายให้กับประชาชน ภายในบัตรจะระบุข้อมูล ชื่อ นามสกุล พร้อมรหัสคิวอาร์โค้ด ทั้งนี้ ผู้ซื้อ-จองล่วงหน้าฯ จะต้องแสดงบัตรให้เห็นขณะที่จําหน่ายสลาก เพื่อให้ผู้บริโภคสามารถตรวจสอบได้ก่อนซื้อ และให้เจ้าหน้าที่ของสํานักงานฯ ตรวจสอบการจําหน่าย ตลอดจนใช้แสดงตนเมื่อไปรับสลาก ณ ที่ทําการไปรษณีย์ด้วย
ผู้อํานวยการสํานักงานสลากกินแบ่งรัฐบาล กล่าวต่อไปอีกว่า การจัดทําบัตรประจําตัวผู้ค้าสลากรายย่อยฯ เพื่อต้องการจัดระเบียบ และเก็บข้อมูลผู้ซื้อ-จองล่วงหน้าฯ ให้ชัดเจนขึ้น เป็นไปตามนโยบายสลากกินแบ่งรัฐบาล 4.0 โดยเมื่อระบบสมบูรณ์แล้ว จะทราบข้อมูลการจําหน่ายสลากในระบบซื้อ-จองล่วงหน้าฯ ได้อย่างครอบคลุมและครบถ้วนมากขึ้น ไม่ว่าจะเป็นปริมาณการซื้อ-ขายสลาก ในระบบซื้อ-จองล่วงหน้า ฯ ในแต่ละงวด สถานที่จําหน่าย ตลอดจนตรวจสอบการขายเกินราคา เพื่อนําข้อมูลไปดําเนินการตัดสิทธิและยกเลิกการลงทะเบียน เป็นต้น บัตรดังกล่าว จะมีอายุถึงวันที่ 1 ธันวาคม 2562 หลังจากนั้น สํานักงานฯ จะออกบัตรใหม่ให้อีกครั้ง ซึ่งจะมีการเพิ่มภาพถ่ายเจ้าของบัตรและรายละเอียดต่างๆ ซึ่งจะกําหนดภายหลัง ทั้งนี้ สํานักงานฯ จะส่งบัตรไปในกล่องสลาก สําหรับผู้ทํารายการจองสลากงวดวันที่ 16 มีนาคม 2562 ซึ่งจะรับสลากในวันที่ 7 มีนาคม 2562 อย่างไรก็ตาม บัตรผู้ซื้อ-จองล่วงหน้าฯ เป็นบัตรที่ใช้แสดงตัวตนของผู้เป็นเจ้าของบัตรเท่านั้น ในส่วนของการทํารายการซื้อ-จองล่วงหน้าฯ จะต้องใช้บัตรเอทีเอ็มของธนาคารกรุงไทย หรือใช้ user id เพื่อเข้าระบบผ่าน application กรุงไทย NEXT หรือใช้บัตรประจําตัวประชาชนในการทํารายการที่สาขาตามปกติ
รัฐบาลไทย-ข่าวทำเนียบรัฐบาล-ก.แรงงาน จับมือมูลนิธิถันยรักษ์ ในพระราชูปถัมภ์ฯ  ส่งเสริมการลดอัตราการป่วยจากโรคมะเร็งเต้านมแก่บุคลากร
วันศุกร์ที่ 2 พฤศจิกายน 2561
ก.แรงงาน จับมือมูลนิธิถันยรักษ์ ในพระราชูปถัมภ์ฯ  ส่งเสริมการลดอัตราการป่วยจากโรคมะเร็งเต้านมแก่บุคลากร
กระทรวงแรงงาน โดยสมาคมแม่บ้านกระทรวงแรงงาน จับมือมูลนิธิถันยรักษ์ ในพระราชูปถัมภ์ฯ จัดโครงการ “จิตอาสาเราทําความ ดี ด้วยหัวใจ” กระทรวงแรงงานสืบสานพระราชปณิธานถวายสมเด็จย่า “หญิงไทยห่างไกลมะเร็งเต้านม” ส่งเสริมการลดอัตราการป่วยด้วยโรคมะเร็งเต้านม
กระทรวงแรงงาน โดยสมาคมแม่บ้านกระทรวงแรงงาน จับมือมูลนิธิถันยรักษ์ ในพระราชูปถัมภ์ฯ จัดโครงการ “จิตอาสาเราทําความ ดี ด้วยหัวใจ” กระทรวงแรงงานสืบสานพระราชปณิธานถวายสมเด็จย่า “หญิงไทยห่างไกลมะเร็งเต้านม” ส่งเสริมการลดอัตราการป่วยด้วยโรคมะเร็งเต้านม สร้างขวัญกําลังใจ และเป็นสวัสดิการแก่บุคลากรของกระทรวงแรงงานและสมาชิกสมาคมแม่บ้านกระทรวงแรงงาน
วันที่ 2 พฤศจิกายน 2561 เวลา 09.30 น. รศ.ดร. รัตนา จักกะพาก นายกสมาคมแม่บ้านกระทรวงแรงงาน เป็นประธานในพิธีเปิดโครงการ “จิตอาสาเราทําความ ดี ด้วยหัวใจ” กระทรวงแรงงานสืบสานพระราชปณิธานถวายสมเด็จย่า “หญิงไทยห่างไกลมะเร็งเต้านม” โดยมี ศาสตราจารย์เกียรติคุณ แพทย์หญิงคุณหญิงสําอางค์ คุรุรัตน์พันธ์ รองประธานศูนย์ถันยรักษ์ ให้เกียรติกล่าวโอวาทแก่ผู้มาร่วมงาน พร้อมด้วยคณะผู้บริหารกระทรวงแรงงาน ข้าราชการและเจ้าหน้าที่กระทรวงแรงงาน จํานวนกว่า 100 คน เข้าร่วมพิธี ณ บริเวณชั้นล่าง อาคารกระทรวงแรงงาน
โครงการ “จิตอาสาเราทําความ ดี ด้วยหัวใจ” กระทรวงแรงงานสืบสานพระราชปณิธานสมเด็จย่า “หญิงไทยห่างไกลมะเร็งเต้านม” จัดโดย กระทรวงแรงงาน และ สมาคมแม่บ้านกระทรวงแรงงานร่วมกับมูลนิธิถันยรักษ์ ในพระราชูปถัมภ์สมเด็จพระศรีนครินทราบรมราชชนนี จัดขึ้นระหว่างวันที่ 31 ตุลาคม – 2 พฤศจิกายน 2561 ภายในงานประกอบด้วยการจัดนิทรรศการเชิงสาธิต การตรวจคัดกรองด้วยรถเคลื่อนที่โดยเครื่องแมมโมแกรมและอัลตาซาวด์ และการถาม – ตอบ ข้อสงสัยโดยแพทย์ผู้เชี่ยวชาญ ที่มีวัตถุประสงค์เพื่อ “สืบสานพระราชปณิธานของสมเด็จพระศรีนครินทราบรมราชชนนี ในการที่จะให้ผู้หญิงไทยปลอดภัยจากมะเร็งเต้านม และน้อมรําลึกถึงพระกรุณาธิคุณของ สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ รวมทั้งเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี องค์ประธานกรรมการกิตติมศักดิ์มูลนิธิถันยรักษ์ฯ” ซึ่งสอดคล้องกับวิสัยทัศน์ของมูลนิธิถันยรักษ์ ในการเป็นผู้นําการวินิจฉัยโรคมะเร็งเต้านมครบวงจรที่ทันสมัยและเชี่ยวชาญ รวมทั้งเป็นศูนย์กลางการเผยแพร่ความรู้เรื่องการตรวจวินิจฉัยและการป้องกันมะเร็งเต้านม เพื่อให้ผู้หญิงไทยพ้นภัยมะเร็งเต้านม ตามพระราชปณิธานของสมเด็จพระศรีนครินทราบรมราชชนนี ผู้ก่อตั้งมูลนิธิถันยรักษ์ฯ รวมถึงสร้างเครือข่ายในการเผยแพร่ความรู้ความเข้าใจเกี่ยวกับโรคมะเร็งเต้านมให้แก่ประชาชนทั่วไป เพื่อให้ตระหนักและเล็งเห็นถึงความสําคัญของการตรวจค้นหาโรคมะเร็งเต้านมในระยะเริ่มแรก ทําให้ช่วยลดอัตราการเกิดโรค อัตราการป่วยและอัตราการตายจากโรคมะเร็งลงได้ และช่วยลดอัตราการเกิดโรคมะเร็งเต้านมในกลุ่มเป้าหมายที่เป็นบุคลากรของกระทรวงแรงงาน อีกทั้งยังเป็นการสร้างขวัญกําลังใจ และเป็นสวัสดิการให้แก่บุคลากรของกระทรวงแรงงานและสมาชิกสมาคมแม่บ้านกระทรวงแรงงาน
+++++++++++++++++++++++
รัฐบาลไทย-ข่าวทำเนียบรัฐบาล-บสย. สรุปผลสำเร็จโครงการ KSP
วันอังคารที่ 16 พฤษภาคม 2560
บสย. สรุปผลสําเร็จโครงการ KSP
บสย. ต้อนรับคณะผู้บริหาร  สรุปผลสําเร็จโครงการ KSP  เครื่องมือประเมิน ผู้ประกอบการSMEs มีนวัตกรรม
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และคณะผู้บริหารบสย.ให้การต้อนรับ คณะผู้บริหารจากหน่วยงานและสถาบันการเงิน กระทรวงการคลัง กระทรวงวิทยาศาสตร์และเทคโนโลยี ธนาคารแห่งประเทศไทย ชมรมเพื่อการพัฒนาธุรกิจ SMEs ภายใต้สมาคมธนาคารไทย สวทช. และ KOTEC ในงานประชุม Senior Policy Dialogue และ สัมมนารายงานสรุปผลการดําเนินโครงการส่งเสริมผู้ประกอบการที่มีเทคโนโลยีและนวัตกรรมผ่านทางการสร้างระบบค้ําประกันเทคโนโลยีโครงการ Knowledge Sharing Program (KSP)
โครงการ Knowledge Sharing Program (KSP) เป็นโครงการความร่วมมือระหว่างไทย และรัฐบาลเกาหลี ตั้งแต่ ปี 2558 เป็นต้นมา โดยมีวัตถุประสงค์ เพื่อพัฒนาแนวทางการประเมินจัดอันดับเทคโนโลยี และนํารูปแบบโครงการค้ําประกันสินเชื่อสําหรับผู้ประกอบการกลุ่มเทคโนโลยีและนวัตกรรม ซึ่งเอื้อประโยชน์ต่อผู้ประกอบการ SMEs ที่มีนวัตกรรม
ทั้งนี้ ผลที่ได้จากการศึกษา จะเป็นกลไกในการพัฒนาแนวทางการประเมินการจัดอันดับเทคโนโลยี และนํารูปแบบโครงการค้ําประกันสินเชื่อให้กับผู้ประกอบการกลุ่มเทคโนโลยีและนวัตกรรม หรือผู้ร่วมลงทุนในการลงทุนเพื่อให้สามารถเข้าถึงแหล่งเงินทุน ให้ความมั่นใจสถาบันการเงินในการปล่อยสินเชื่อ เพิ่มประสิทธิภาพและขีดความสามารถในการแข่งขัน โดยยังส่งผลดีต่อระบบเศรษฐกิจไทย ซึ่งจะเป็นเครื่องมือการประเมินมูลค่าเทคโนโลยีและนวัตกรรมอย่างเป็นระบบ และการขับเคลื่อนผลงานวิจัยสู่เชิงพาณิชย์ เพิ่ม GDP สร้างเงินทุนหมุนเวียนในระบบเศรษฐกิจ เพิ่มการจ้างงาน และช่วยเพิ่มฐานการจัดเก็บภาษีของรัฐ เมื่อวันที่ 16 พฤษภาคม 2560 ณ โรงแรมโซฟิเทล สุขุมวิท
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สสส. ชู 2 คู่มือ “มนุษย์โควิด เปิดเมืองให้ป(ล)อด” “คำแนะนำ 12 ประเภทกิจการ”
วันอาทิตย์ที่ 10 พฤษภาคม 2563
สสส. ชู 2 คู่มือ “มนุษย์โควิด เปิดเมืองให้ป(ล)อด” “คําแนะนํา 12 ประเภทกิจการ”
สสส. ชู 2 คู่มือ “มนุษย์โควิด เปิดเมืองให้ป(ล)อด” “คําแนะนํา 12 ประเภทกิจการ” เข้าใจกลุ่มเป้าหมาย-ระดมสมองส่วนรวม-ปรับปรุงจากเจ้าของอาชีพ ช่วยคนไทยมีทางเลือกปรับตัวชีวิตวิถีใหม่ ชีวิตดี เริ่มที่เรา
วันนี้ (10 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีดร.นพ.ไพโรจน์ เสาน่วม ผู้ช่วยผู้จัดการกองทุนสนับสนุนการสร้างเสริมสุขภาพ (สสส.) และรักษาการผู้อํานวยการสํานักสร้างเสริมวิถีชีวิตสุขภาวะ สสส. กล่าวว่า สสส.ร่วมกับ เครือข่าย THAI SAFE NERWORK บริษัท ลูกคิด (Lukkid) จํากัด Thailand Development Research Institute (TDRI) บริษัท สคูลดิโอ จํากัด และ Eureka Global จัดทําคู่มือสู้โควิดในชีวิตจริง จํานวน 2 ชุด ได้แก่ชุด “มนุษย์โควิด ตอน เปิดเมืองให้ป(ล)อด” และชุด “คําแนะนํา 12 ประเภทกิจการ” โดยนําศาสตร์ของการคิดเชิงออกเเบบ เเละการคิดเชิงระบบมาร่วมสร้างต้นเเบบบนพื้นฐานความรู้ด้านระบาดวิทยา พร้อมคณะที่ปรึกษารวบรวมองค์ความรู้ กลั่นกรอง เเล้วนําข้อมูลมาสื่อสารโดยเน้นการใช้ชีวิตจริง
“คู่มือฯ เป็นตัวช่วยหนึ่งของการแก้ไขปัญหาซับซ้อนให้ได้ผลอย่างยั่งยืนในแบบ "new normal" ในการดําเนินชีวิตวิถีใหม่อย่างเข้าใจง่าย ชุด “มนุษย์โควิด ตอน เปิดเมืองให้ป(ล)อด” นําเสนอแนวทางป้องกันตนเองให้ห่างจากโรค วิธีการดูแลตนเอง การประเมินสุขภาพ อาการของคนที่เสี่ยงเป็นมนุษย์โควิด ชุด “คําแนะนํา 12 ประเภทกิจการ” นําเสนอวิธีการป้องกันตนเองลดความเสี่ยงการติดเชื้อในแบบที่เรียกว่า เปิดเมืองให้ปลอดโรค ด้วย 12 ตัวอย่าง ได้แก่ ตลาดสด ร้านอาหาร ร้านสะดวกซื้อ กิจกรรมสันทนาการ ร้านตัดผม ร้านบริการตัดแต่งขนสัตว์เลี้ยง สนามกอล์ฟ สนามกีฬา การเดินทาง ทั้งรถโดยสารสาธารณะ เรือ เครื่องบิน มอเตอร์ไซต์รับจ้าง และรถไฟฟ้า จึงหวังอย่างยิ่งว่าคู่มือทั้ง 2 ฉบับจะเป็นแนวทางดําเนินวิถีชีวิตใหม่ ชีวิตดี เริ่มที่เรา”ดร.นพ.ไพโรจน์กล่าว
นางสาวเมษ์ ศรีพัฒนาสกุล ผู้เชี่ยวชาญด้านกระบวนการคิดเชิงออกแบบ บริษัท ลูกคิด (Lukkid) จํากัด กล่าวว่า โดยการออกแบบคู่มือสู้โควิดในชีวิตจริง ชุด “มนุษย์โควิด ตอน เปิดเมืองให้ป(ล)อด” และ ชุด “คําแนะนํา 12 ประเภทกิจการ” มีกระบวนการคิด 3 ขั้นตอน คือ 1. เข้าใจกลุ่มเป้าหมาย โดยทําการสํารวจผ่านทางออนไลน์ และลงพื้นที่สัมภาษณ์ 2. ระดมไอเดียความคิดจากส่วนรวม ผ่านรายการสดทางช่อง youtube และ 3. ถอดองค์ความรู้จากการแสดงความคิดเห็นของกลุ่มเป้าหมายมาปรับใช้ในการออกแบบ นําเสนอในรูปแบบอินโฟกราฟิก มีภาพประกอบทุกขั้นตอนทําให้ประชาชนสามารถเข้าใจได้ง่าย สามารถนําไปปรับใช้ได้ในชีวิตจริง
ทั้งนี้ สามารถดาวน์โหลดคู่มือสู้โควิดในชีวิตจริง “มนุษย์โควิด ตอน เปิดเมืองให้ป(ล)อด” ได้ที่https://drive.google.com/open?id=1peOTDqlw_rvrReia8Vvkz3-3C1xTAE80และสามารถติดตาม “คําแนะนํา 12 ประเภทกิจการ” ได้ที่แฟนเพจเฟซบุ๊กhttps://www.facebook.com/thaidotcare/
****************************** 10 พฤษภาคม2563
รัฐบาลไทย-ข่าวทำเนียบรัฐบาล-​สธ.กำหนด7มาตการความปลอดภัยให้เจ้าหน้าที่โรงพยาบาลส่งเสริมสุขภาพ
วันเสาร์ที่ 29 เมษายน 2560
​สธ.กําหนด7มาตการความปลอดภัยให้เจ้าหน้าที่โรงพยาบาลส่งเสริมสุขภาพ
กระทรวงสาธารณสุขกําหนด7มาตรการเพื่อความปลอดภัยให้เจ้าหน้าที่รพ.สต.ทั่วประเทศป้องกันเกิดเหตุการณ์ไม่ปลอดภัย
นพ.โสภณ เมฆธน ปลัดกระทรวงสาธารณสุขให้สัมภาษณ์ว่ากระทรวงสาธารรณสุขได้ส่งหนังสือให้กับผู้ตรวจราชการกระทรวงสาธารณสุขทุกเขตและนายแพทย์สาธารณสุขทุกจังหวัด เพื่อออกมาตรการในการป้องกันและรักษาความปลอดภัยของเจ้าหน้าที่ รพ.สต. ดังนี้ 1.สํานักงานสาธารณศุขจังหวัด/โรงพยาบาลแม่ข่าย จัดให้มีระบบป้องกัน ระบบเตือนภัย เช่นกล้องวงจรปิด กริ่งสัญญาณ เป็นต้น ตามความเหมาะสม ความจําเป็นของแต่ละโรงพยาบาลส่งเสริมสุขภาพตําบล (รพ.สต.) 2.คณะกรรมการพัฒนาคุณภาพชีวิตและระบบสุขภาพระดับอําเภอ(District Health Board)/เครือข่ายสุขภาพระดับอําเภอ(District Health System) วิเคราะห์พื้นที่ เพื่อกําหนดการจัดเวรนอกเวลาราชการของโรงพยาบาลส่งเสริมสุขภาพตําบล (รพ.สต) และเกิดประโยชน์แก่ประชาชนตามบริบทของพื้นที่ 3.สํานักงานสาธารณสุขจังหวัดและคณะกรรมการพัฒนาระบบคุณภาพชีวิตและระบบสุขภาพ(District Health Board)/เครือข่ายสุขภาพระดับอําเภอ(District Health System) ส่งเสริมการใช้ช่องทางสายด่วน 1669 ป้ายประชาสัมพันธ์ขั้นตอนการเข้ารับบริการรวมทั้งกรณีการมาติดต่อนอกเวลาราชการ 4.จัดระบบการขึ้นเวรคู่ร่วมกับเจ้าหน้าที่ จิตอาสา อสม. ญาติ เพื่อนบ้างใกล้เคียง 5.จัดให้มีระบบเวรยามรักษาความปลอดภัย(รปภ.) ของโรงพยาบาลส่งเริมสุขภาพตําบล (รพ.สต.) ทั้งนี้อาจดําเนินการร่วมกับภาคีเครือข่ายองค์การบริหารส่วนตําบล(อบต.) เทศบาล ผู้นํา กู้ชีพ กู้ภัย จิตอาสา ตํารวจ เป็นต้น 6.จัดหาป้อมยามชุมชนให้อยู่ใกล้ หรือมีระบบการติดต่อสื่อสารที่เชื่อมโยงได้ 7.สร้างรั้วชุมชน สัมพันธภาพเพื่อนบ้าน
อย่างไรก็ตามมาตรการทั้ง7 ข้อ สามารถปรับได้ตามความเหมาะสมแต่ละพื้นที่